text: তানভীর তারেক একজন বাংলাদেশী সুরকার ও সঙ্গীতশিল্পী। তিনি মায়া: দ্য লস্ট মাদার চলচ্চিত্রের "আমার মায়ের আঁচল" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।
  
  কর্মজীবন
  তারেক ২০০৩ সাল থেকে গান রচনা ও সুরায়োজনের সাথে জড়িত। ২০০৮ সালে তার গীত, সুর ও সঙ্গীতে আইয়ুব বাচ্চু ও ফাহমিদা নবী "তোমার জন্য ভালোবাসা" গানে কণ্ঠ দেন। ১০ বছর পর ২০১৮ সালে তিনি নিজে এবং নাজু আখন্দ একই গানের কিছুটা পরিবর্তিত সুরে এই গানে কণ্ঠ দেন। সেলিব্রেটি সাউন্ডল্যাব স্টুডিওতে গানটি ধারণ করা হয়। আনজাম মাসুদের ম্যাগাজিন অনুষ্ঠান পরিবর্তন-এর জন্য গানটি ধারণ করা হয়।
  
  ২০১৩ সালে তারেকের সঙ্গীতায়োজনে "তোমাকে ভাবতে পারি বলে" গানে কণ্ঠ দেন দিপু ও ঝিলিক। গানটি লিখেছেন শামিমা জামান। তিনি মায়া: দ্য লস্ট মাদার চলচ্চিত্রের গানের সুরায়োজন করেন। এই চলচ্চিত্রের "আমার মায়ের আঁচল" গানের জন্য তিনি শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।
  
  ২০২০ সালের মে মাসে তার সুরে প্রকাশিত হয় সুবীর নন্দীর মরণোত্তর প্রথম গান "দূরের মানুষ"। গানটি লিখেছেন কবির বকুল।
  
  তিনি এটিএন নিউজের মধ্যরাতের শো ইয়াং নাইট লাভবক্স উপস্থাপনা করেন।
  
  পুরস্কার
   ২০১০: শ্রেষ্ঠ সঙ্গীত পরিচালক বিভাগে সিটিসেল-চ্যানেল আই মিউজিক অ্যাওয়ার্ডস
   ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী গায়ক
  বিষয়শ্রেণী:বাংলাদেশী গীতিকার
  বিষয়শ্রেণী:বাংলাদেশী সঙ্গীত পরিচালক
  বিষয়শ্রেণী:বাংলাদেশী সুরকার
  বিষয়শ্রেণী:শ্রেষ্ঠ সুরকার বিভাগে জাতীয় চলচ্চিত্র পুরস্কার (বাংলাদেশ) বিজয়ী
title: তানভীর তারেক